Συντεταγμένες: 41°5′46″N 24°6′58″E﻿ / ﻿41.09611°N 24.11611°E﻿ / 41.09611; 24.11611

Τα **Κουδούνια** (πρώην *Μπούζγα* ή *Μούζγα*) είναι χωριό στην Περιφέρεια Ανατολικής Μακεδονίας και Θράκης του νομού Δράμας. Σύμφωνα με την απογραφή του 2021 ο πληθυσμός του ανέρχεται στους 814 κάτοικους.

Γενικά και ιστορικά στοιχεία
----------------------------

Το χωριό βρίσκεται στον κάμπο της Δράμας περίπου 6 χιλιόμετρα νότια της Δράμας, σε υψόμετρο 60 μέτρων. Μετά το τέλος των Βαλκανικών Πολέμων επικυρώθηκε μαζί με την υπόλοιπη περιοχή της Δράμας στο ελληνικό κράτος βάσει της συνθήκης του Βουκουρεστίου. Η πρώτη ελληνική απογραφή που διενεργήθηκε το 1913 στα νέα εδάφη κατέγραψε στο χωριό (από κοινού με το γειτονικό Γενή-Τσιφλίκ) 433 κατοίκους.

Μετά τη Μικρασιατική Καταστροφή και την ανταλλαγή πληθυσμών ανάμεσα στην Ελλάδα και την Τουρκία, εγκαταστάθηκαν οικογένειες Ποντίων προσφύγων από χωριά της περιοχής του Καρς, όπως το Ιβανπόλ ή Μόλα-Μουσταφά, το Ατγκιόζ και το Μέστσιτλι. Κατά τη διάρκεια του Β΄ Παγκοσμίου Πολέμου, το χωριό περιήλθε μαζί με το μεγαλύτερο μέρος της Ανατολικής Μακεδονίας και της Θράκης στη Βουλγαρία. Την 29η Σεπτεμβρίου του 1941, Έλληνες αντάρτες που συμμετείχαν στην εξέγερση της Δράμας εισήλθαν στον οικισμό, σκοτώνοντας τον Βούλγαρο κατοχικό κοινοτάρχη και καταστρέφοντας μερικές οικίες. Την επόμενη ημέρα, τα Κουδούνια αρχικά βομβαρδίστηκαν από την αεροπορία και κατόπιν δέχτηκαν επιδρομή από πεζοπόρα τμήματα πεζικού, συνεπικουρούμενα από δυνάμεις της αστυνομίας και άτακτους ένοπλους. Οι βουλγαρικές δυνάμεις προχώρησαν στην αιχμαλωσία όσων ντόπιων ανδρών δεν είχαν εγκαταλείψει τον οικισμό, τους οποίους έκαψαν ζωντανούς σε αχυρώνα, με τον αριθμό των θυμάτων να κυμαίνεται μεταξύ 19-25 ατόμων.

Διοικητικά, μετά την ενσωμάτωσή του στο ελληνικό κράτος, το χωριό υπήχθη αρχικά στην κοινότητα Καλαμπακίου, ωστόσο αργότερα αποτέλεσε έδρα κοινότητας. Το 1927 μετονομάστηκε από Μούζγα σε Κουδούνια, ενώ μέχρι το 1997 ανήκε στην επαρχία Δράμας. Έκτοτε ανήκει στον δήμο Δράμας. Από τα Κουδούνια κατάγεται η λαϊκή τραγουδίστρια, Νατάσα Θεοδωρίδου (γ. 1970).

Απογραφές πληθυσμού
-------------------

| Απογραφή | 1928 | 1940 | 1951 | 1961 | 1971 | 1981 | 1991 | 2001 | 2011 | 2021 |
| --- | --- | --- | --- | --- | --- | --- | --- | --- | --- | --- |
| Πληθυσμός | 631 | 923 | 1058 | 994 | 715 | 885 | 793 | 885 | 996 | 814 |

Παραπομπές
----------

1. ↑  Μετονομασίες των Οικισμών της Ελλάδας. Μπούζγα -- Κουδούνια
2. 1 2 3 4 5 6 7  Μιχαήλ Σταματελάτος, Φωτεινή Βάμβα-Σταματελάτου, *Επίτομο Γεωγραφικό Λεξικό της Ελλάδος*, Ερμής, Αθήνα 2001, σελ. 376.
3. ↑  Βασίλειον της Ελλάδος. Υπουργείον Εθνικής Οικονομίας, Διεύθυνσις Στατιστικής, *Απαρίθμησις των κατοίκων των νέων επαρχιών της Ελλάδος του έτους 1913*, Εν Αθήναις, 1915, σελ. 51.
4. ↑  «Ιβανπόλ, Μόλα- Μουσταφά». *pontos-news.gr*. Pontos News. Ανακτήθηκε στις 5 Ιανουαρίου 2021. [*νεκρός σύνδεσμος*]
5. ↑  «Άτγκιοζ». *pontos-news.gr*. Pontos News. Αρχειοθετήθηκε από το πρωτότυπο στις 7 Σεπτεμβρίου 2017. Ανακτήθηκε στις 5 Ιανουαρίου 2021.
6. ↑  Μ. Μαραβελάκη, Α. Βακαλοπούλου, *Αι Προσφυγικαί Εγκαταστάσεις εν τη Περιοχή Θεσσαλονίκης*, ΕΜΣ-ΙΜΧΑ, Θεσσαλονίκη 1955, σελ. 164.
7. ↑  «Μέστσιτλι». *pontos-news.gr*. Pontos News. Ανακτήθηκε στις 5 Ιανουαρίου 2021. [*νεκρός σύνδεσμος*]
8. ↑  Σπύρος Κουζινόπουλος, *Δράμα 1941. Μια παρεξηγημένη εξέγερση*, εκδόσεις Καστανιώτη, Αθήνα 2011, σελ. 134, 161-162.
9. ↑  «Πασχαλινές ευχές από τη Νατάσα Θεοδωρίδου και την κόρη της». *greek-web-tv.com*. Greek Web TV. 16 Απριλίου 2017. Ανακτήθηκε στις 5 Ιανουαρίου 2021.
10. 1 2  «Απογραφές πληθυσμού 2001 και 1991». statistics.gr. Αρχειοθετήθηκε από το πρωτότυπο στις 13 Ιουνίου 2006. Ανακτήθηκε στις 5 Ιανουαρίου 2021. CS1 maint: Unfit url (link)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Δράμας |
| --- |
|  |
| Δημοτική ενότητα Δράμας | 
* Αμπελάκια
* Βαθύλακκος
* Δενδράκια
* Δράμα
* Καλλίφυτος
* Καλός Αγρός
* Κουδούνια
* Λιβαδερό
* Μακρυπλάγιο
* Μαυρόβατος
* Μεταμόρφωση Σωτήρος
* Μικροχώρι
* Μοναστηράκι
* Μυλοπόταμος
* Νέα Σεβάστεια
* Νικοτσάρας
* Ξηροπόταμος
* Πανόραμα
* Πολύκαρπος
* Ταξιάρχες
* Τιμόθεος
* Χαράδρα
* Χωριστή
 |
|  |
| Δημοτική ενότητα Σιδηρόνερου | 
* Καλλίκαρπο
* Οροπέδιο
* Παππάδες
* Σιδηρόνερο
* Σκαλωτή
 |
|  |
| 
* Έδρα: Δράμα
* \*(Οικισμοί με μη μόνιμο πληθυσμό)
 |

 |